सिटी में केस्को का पॉवर सप्लाई नेटवर्क 3200 किलोमीटर से अधिक फैला हुआ है। इसमें 388 किलोमीटर से अधिक 33 हजार किलोवोल्ट की लाइन है। इसके अलावा एक हजार किलोमीटर की 11 केवी व 6.6 केवी की लाइन है। लगभग 1800 किलोमीटर एलटी लाइन फैली हुई है। शहर में पॉवर क्राइसिस की एक बड़ी वजह जर्जर लाइनें हैं। जो कि हर रोज कई स्थानों पर टूट जाती हैं। इसकी वजह से लोगों को पॉवर क्राइसिस से जूझना पड़ता है। हाईटेंशन लाइन टूटने पर एक साथ हजारों लोगों को बिजली संकट से जूझना पड़ता है। यह ब्रेकडाउन बनाने में भी केस्को को घंटों लगते हैं।